Fellesskapet fikk flere medlemmer, men ikke alle var beredt på det enkle livet. Etter regelrett bråk og opprør kjente flere av munkene at den ånd som fantes i begynnelsen var forsvunnet. I 1094 dro Robert, Alberik og Stephen samt fire andre til Lyon der de oppsøkte erkebiskopen. De krevde å få forlate gruppen og skape et nytt og mer åndelig fellesskap. De fikk erkebiskopens tillatelse til dette. Robert løste munkene fra lydighetsløftet de hadde avgitt, og 20 av dem forlot Molesme og etablerte seg i Cîteaux.